《渔家傲·过莺脰湖》
清代·过春山

野岸平芜新涨阔。残红落尽闻啼鴂。柳外渔歌三两阕。

舟如叶。一篙春水流斜日。

散发临风横短笛。钓徒归去沧江碧。烟际鸥鸶招不得。

情何极。夜凉露滴荷衣湿。

作者简介：清江苏吴县人，字葆中，号湘云。诸生。曾为新、旧《唐书》补遗纠误，未成而卒。惠栋极称之。又工诗。享年仅二十九岁。